O, koe(k)sister!Koeksisters (Foto: Lapa-uitgewers) Ek sê “koeksister”, jy sê “koesister”. Wat is die verskil en waar kom dit vandaan? Volgens die Etimologiewoordeboek van Afrikaans (EWA) is “koeksuster”, “koesister”, “koeksiester” en “koesiester”, sowel as verouderde woorde soos “koesester” en “kosiester” alles verwant aan die alombekende “koeksister”. Dié tradisionele soetgebak is ŉ bros lekkerny bestaande uit gevlegte repe koekdeeg wat eers in vet of olie gebraai en daarna warm in ŉ koue, soet stroop gedompel word. “Koeksister” is waarskynlik ŉ samestelling van koek en sister, met laasgenoemde vervorm uit sisser wat verwys na “iets wat in kokende olie sis”. Hoewel koeksisters en koesisters albei diepgebraai en dan in ŉ suikerstroop gedoop word, is dit min of meer waar die ooreenkomste eindig. (Foto: Dail-a-koesister/Facebook) Koesisters is lig en sag, en is deel van die Kaaps-Maleise tradisie. Dit is ŉ geurige, ovaalvormige oliebol wat diepgebraai en in stroop gegooi word voordat dit met klapper besprinkel word. Die klapper is met speserye soos kaneel, anys, gemmer, kardamom en gedroogde nartjieskil gegeur. In 2019 is Wêreld-Koesister-dag die eerste keer gevier. Sedertdien word dié dag jaarliks op die eerste Sondag van September gevier. O, die koe(k)sister is sowaar ŉ wonderlike ding! Lewer 36 koeksisters Bestanddele STROOP DEEG Metode STROOP DEEG Bron: Etimologiewoordeboek van Afrikaans (EWA), Cape Town Travel, Onthoukos (Lapa Uitgewers)